
Plata preoților noștri. | 


In păturile mai largi ale poporului 
nostru se desprinde un murmur de nemul- 
ţumire, care după toate semnele va luă 
proporții mai mari. Nemulțumirea de ce 
să nu o spunem, de astădată se îndreaptă 
în contra preoțimei noastre, care prin 
dotaţia ce primeşte dela stat, azi-mâne 
după părerea poporului, ajunge o unealtă 
oarbă în mânile guvernului şi slujbașilor 
săi de toate categoriile. 

Şi nemulţămirea este alimentată şi 
din partea unor cărturari de-ai noștri, 
ba chiar şi gazetari, cari ar trebui să își 
dee seamă, cât de periculos este jocul 
cu chibritele în jurul clăilor de paie. 

Pentrucă este uşor, foarte uşor a 
produce curentul de nemulțămire, dar 
mai greu — cu mult mai greu a potoli 
patimile odată deslănţuite. 

Ca preot, de bună seamă, că nu voiu 
sprijini cu glasul meu pornirile îndrep- 
tate contra preoţimei noastre, dar nici 
nu voi apără slăbiciunile date pe față, 
— ci voiu căută, ca să arăt, cari ar putea 
fi căile, cari să ne conducă la o desle- 
gare mai norocoasă a chestiunei plăţii 
preoţilor, ca să-i redăm iarăș întregi po- 
porului așa cum au fost de veacuri și 
cum trebue să fie păstorii turmei lui 
Christos. 

Situaţia de azi este nesuportabilă 
pentru preoții noștri și puţini, foarte pu- 
ţini vor mai fi, cari să nu se fi gândit 
zilnic la zisa Scripturii: „Nimeneu nu poate 
slup la doi domni“. 

Unul, poporul român, care cere ca 
preotul să fie una cu el, la bine şi la rău, 
una la bucurii şi întristări și să împartă cu 
el pânea cea amară udată cu lacrimi. 

Altul, stăpânirea, care îi asignează 
din visteria statului salarul și plătindu-l 
îi cere slujbe și servicii, cari îl fac ur- 
gisit în ochii poporului. 

Aceasta o cunosc acum preoții, o 
ştie şi guvernul și o cunoaştem mai bine 
noi dela centre cari vedem multele jalbe 
ce se ridică în contra preoţilor după 
vorba ţăranului, domniţi şi plătiți de stat. 

Plata însă este atât de slăbuţă încât 
cantonierii dela trenuri au plăţi mai mari 
ca majoritatea preoţilor noştri, însă po- 
porul nostru istovit de sărăcie și de bi- 
rurile grele, crede, că și acestea câteva 
sutișoare de coroane sunt sume fabuloase, 
cari îl boeresc pe preot și îl scutesc de 
orice griji. ` 

Şi în credința aceasta îl întăreşte pe 
popor şi faptul, că unii preoți mai tinerei 
se dau îndărăpt dela unele slujbe mai 
slab remunerate, rezervându-şi a face. 
strictul necesar și legal la ce sunt prin 
lege şi în virtutea oficiului obligaţi. 

Intelectualii noştri, fruntaşii noştri 
de prin diferitele centre și comune știu 

şi trebue să ştie, că preoţii noștri sunt 
acum mai rău dotați decât învățătorii, 
decât notarii şi decât toţi slujbaşii sta- 
tului, — şi că după cualificațiunea lor, 
după rolul lor conducător, după misiunea 
lor, după vredniciile lor, ar trebui altcum 
remuneraţi și dotați. 

Ştiu — intelectualii sunt chiar con- 
vinşi de aceasta, dar cu o bucurie fățărită 
parecă le vine bine la socoteală, să vadă 
pe preotul cerșindu-la mila — şi stând 
umilit înaintea lor, căci bine înţeles, să- 
răcia umilește, pe când bogăţiile direc- 
torilor de bănci, advocaţilor, medicilor 
şi a celor de profesiuni libere îi tace în- 
crezuţi, sumeţi și dictatori asupra bie- 
ţilor preoţi muritori. 

Şi aici văd eu cel mai mare pericol 
pentru deslegarea chestiunei salarelor 
preoţilor. 

Poţi numără pe degete pre frun- 
taşii noştri din generația mai veche, cari 
se vor fi gândind şi la lucruri de aceste, 
dar mulți din cei tineri, wau simț și 
interes pentru lucruri popeşti, iar câte 
un slujbaş de pe la comitate pe care nu 
l-a măturat încă dreptul de candidare al 
fişpanului îi pare bine că vegetează de 
azi pe mâne, hodorogeşte şi indrugă la 
vorbe seci, şi trage plata cea mare din 
graţia lui Tisza —  trebile bisericești 
pentru cei mai mulţi sunt: Hecuba. 

Când ar fi stăpâniţi intelectualii noștri 
de alt duh — față de preoţime, de azi 
am puteă zice — „interzicem Consistoriilor 
să mai ridice plăţile preoților din visteria sta- 
tului, căci avem să le facem noi plăți“. Şi 
am puteă convinge uşor pe popor, că 
preotul are şi el trebuinţe, are dato- 
rinţă să-şi susțină familia, să-și crească 
pruncii, să sprijinească literatura și toate 
instituţiile culturale, şi din vânt nu le 
poate face, nici din stolele ridicule de 
pân aci. 

Dacă "ţi vine preotul odată la an în 
casă, — trebue să-i dai și lui după dem- 
nitatea poziției lui, câtă vreme docto- 
rului şi advocatului îi dai sute, dăi lui 
cel puţin zece coroane. | 

Pentru servicii la înmormântări, bo- 
tezuri și cununii dă-i a 10-a parte cât dai 
evreului pentru spirt, vin și alte baza- 
conii, şi aceste să nu le dai ca unui 
cerşitor, și ca unui membru marcant al 
neamului, care trebue să trăiască după 
slujba lui — în mulţumire, ca să se lege 
cu toată inima şi cu tot sufletul lui de 
biserică, de popor, de datini străbune și 
să stee stegar neinfricat la postul lui, 
ca sentinelă pururea trează şi veghe- 
toare. 

Şi dacă ai câte un post cu oarecari 
venite extraordinare, nu le da la orice 
burtă verde, ca să pui cu grămada 
untura pe el, — gândește-te şi la preotul 
tău, căci e şi el membru al neamului, 
a învăţat carte cât și tine și uneori mai 
multă, iar serviciile ce le face în parohie 








şi unii în protopresbiterate sunt neasă- 
mănat mai mari, ca remuneraţia cu care 
este retribuit. 

Mergi și vezi şi tu Măria 'Ta sluj- 
bele cele grele ce le face parohul tău 
în biserică la anumite zile, şi nu veni 
la biserică numai când solicitezi votul şi 
sprijinul lui în corporaţii şi dupăce ţi-la 
dat — te faci că nu îl mai cunoşti, atunci 
alte îți sunt durerile, alte părerile şi alte 
gândurile, decât gândul la soartea celuice 
te-a înălțat pe umerii săi. 

Să nu stăm deci cu îmblăcii tot- 
deauna gata a da în preoţi şi a-i face 
numai pe ei responsabili de dezastre ca 
cel dela Oraviţa, Bocşa și Dobra și aiurea, 
ci să ne mărturisim păcatul, că intelec- 
tualii noștri nu vor să facă nimica ca 
să schimbe situaţia precară în care se gă- 
sese preoții. 

Să le dăm noi nu atât, ci cel puţin 
jumătate, cât le dă statul şi eu sunt 
convins că majoritatea, dacă nu unani- 
mitatea preoțimei se va lăpădă ca de. 
satana de banul guvernului. Și iarăș vom 
vedeă în fruntea cetelor de voinici pe 
preoţii noştri îndemnând şi povățuind la 
fapte mari, cum i-am văzut totdeauna 
în trecut și cum îi cunoaște istoria. Acl 
însă se impune o organizare strașnică. 

Fruntașii mireni au să iese în mijlocul 
poporului și să arete primejdia ce vine 
asupra neamului din cauza plăţilor preo- 
teşti dela stat — şi să îmbărbăteze po- 
porul ca să-i dee el salarul în bani ori 
în pământ, și în stole la diferite ocazii. 

Şi una după alta vor răsări comu- 
nele care vor asigură venitul preotului, 
pentrucă să se ştie, e mai mare primejdia 
pentru neam și biserică dacă am perdut 
preotul, decât dacă am perdut pooala şi 
pe învățătorul. 

Şi preotul azi, durere, în acțiunile 
lui politice este încătușat de mâni și de 
picioare prin plata ce o trage dela stat 
și sabia lui Damocle îi atârnă deasupra 
capului. 

Nici în şcoală ca director nu-și 
mai poate face datovința de teamă că 
îl denunță învățătorul ori inspectorul, 
nici ca alegător, de teamă că îl denunță 
începând dela finanți și jandarmi toți 
slujbașii statului și la urmă va veni 
vremea de nici datorinţa oficială nu și-o 
va face faţă de biserică şi credincioșii 
săi, stând în grația stăpânirei atotputer- 
nice cu visteriile deschise pentru de a 
remuneră pre ceice-şi uită de datoria lor. 

Vremile sunt grele, nevoile bat la 
uşă și intelectualii noștri au cuvântul în 
sinoadele ce se deschid chiar acum. Dacă 
voiu fi greșit în vederile ce le am pân’ 
aci față de marea majoritate a intelec- 
tualilor noştri mireni, — îmi va păreă 
bine să fiu convins de contrariul și voiu 
fi cel dintâi care voiu zice un „pater pec- 


cavi“. Nicolae Ioan, 
asesor Cons, 

Suveran, „Tribuna d. Benedek 


Jocul de-a politica. 





Ni-se vestește din Viena că M. Sa 
Suveranul a rămas foarte nedumerit în 
fața harnicului ziar românesc din Arad, 
care de un timp încoace se arată atât 
de supărat împotriva Dinastiei. Zice că 
într'o bună zi din luna trecută, ar fi 
chemat la Sine pe baronul de Aerenthal, 
logofătul trebilor străine şi l-ar fi în- 
trebat: — „Alois dragă, was geschieht mit 
meinen biederen Romänen? Ce se petrece 
cu bunii mei Românași? Uite, una din 
gazetele lor, care se laudă că are mai 
mult „simţul de răspundere“, observă o 
atitudine foarte ciudată faţă de Mine şi 
de ai Mei. In câte-un articol îmi face 
mărturisiri de complectă credință şi de 
respectare a politicei lor leale din trecut, 
iar în alte articolașe mă sâcăe, mă mu- 
stră cu înaltă înțelepciune şi mă ame- 
nință că „nu dinastia, ci monarhia trebue 
să fie lozinca lor“... 


— „Majestate, — ar ti răspuns no- 
bilul Aerenthal — aici trebue să fie o 
confusie la mijloc. Prin redacţia numi- 
tului ziar trebue să se fi rătăcit vre-unul 
din mulții sfătoşi, cari sunt pururea o 
pacoste pentru opinia publică. Fără con- 


trolul necesar, ei trântesc vorbe fără în-. 


teles, revin asupra lor, îşi dau aere de 
originalitate şi se încurcă bieţii de ei, 
apucând:o într'aiurea. Sper, Majestate, 
că nu simţiţi tronul clătinându-se din 
pricina asta“... 


— O nu, răspunse M. Sa zimbină, 
mai ales că, dacă ar fi să iau în serios 
cele scrise, ameninţarea nici nu este atât 
de grozavă. Monarhici sau dinastici, mi-e 
tot una. Nici dinastie fără Monarh şi 
nici monarhie fără Suveran! Dacă Ro- 
mânii, ascultând sfătoșenia înţeleptului 
din Arad, ș-ar schimbă lozinca, n'ar 
schimbă îndefinitiv decât cuvântul, pe 
când în fond ar rămâneă aceiaș. De altfel 
să consultăm în acest punct și pe cre- 








„PARA NOASTRA“ 


dinciosul Nostru Jancsó dela „B. H.“, 
să-i cunoaștem opinia autorizată“. 

Chemat la telefon, iată ce răspunse 
dl Jancsó : 

— „Adevărat că în „Budapesti Hir- 
lap“ am dat alarmă, ca să ştiţi, că Ro- 
mânii vă amenință Tronul şi că, de 
unde la 1848 v'au apărat, acum o să 
pue mâna pe coase, securi, puști şi to- 
poare ca atunci, şi o să vie la Viena să 
vă detronsze. Dar toate astea le-am 
scris numai din glumă, Adevărul e con- 
trarul. Adevărații conducători români, 
deputaţii şi fruntașii cu scaun la cap nu 
se gândesc la nici o aventură, căci nu 
cu M. Voastră ci cu noi cu Ungurii, au 
ei ce au de împărțit. lar dacă vre-un 
ocoș dintre dânşii scoate limba şi Vă ame- 
nință cu dușmănia lui, e pur şi simplu 
o copilărie, iar copilării se fac uneori în 
politica tuturor popoarelor M. Voastre. 
Am făcut-o şi noi lată de tot la 48 şi 
nu cred ca Românii să aibă acum mân- 
cărimea noastră de-atunci“... 

— „Bravo, Jancsó, — strigă Aeren- 
thal de colo — ai spus și d-ta o vorbă 
la loc. Vedeţi, Majestate, spuneam eu 
că e un fleac și că nutrebue să Vătul- 
buraţi. Căci, ba nu zău, chiar de-ar fi 
să rămânem mai serioși: presupunând 
că ziaristul român cu pricina e supărat 
foc pe M. Voastră, că trăiește și moare 
cu mâhnirea asta pe buze, ce-a câștigat 
el, ce-a câştigat poporul său din asta? 
Presupunând, mă rog, că „Tribuna“ va 
fi în viitor mai mult „monarhică“ decât 
„dinastică“, — ce-a câștigat ea prin 
această genială schimbare de etichetă? 
Ştiţi ce Majestate? Lasst man sie machen, 
die bleiben doch brave Kerls !“ 


— „Aber natürlich“, încheiă Suve- 
ranul, despărțindu-se, râzând, de înaltul 
său servitor. 


„Reuniunea sodalilor români din Sibiiu“ a 
organizat pentru Sâmbătă 17 Aprilie o convenire 
socială impreunată cu cântări, declamaţie şi joc. 

Beneficiul e destinat pentru masa învăţă- 
ceilor meseriași. 

Cuvântarea 


rostită de părintele protosincel Dr. E. Miron Cristea 
la înmormântarea fruntaşului Alexandru Mocsonyi. 


Preasfinţiţilor ! Jalnici ascultători ! 
„Căutaţi și vedeți! de este du- 
rere asemenea durerii mele, ce 
ma ajuns“, 
„Şt cu care ma întristat Domnul 
în ziua, când sa aprins mänia 
lus“, Ieremia. Plâng. I. a. 

Dacă ne gândim la starea de astăzi a po- 
porului nostru român din patrie şi îndeosebi la 
desvoltarea vieţii publice din biserica-i strămo- 
şască, — cu greu vom găsi cuvinte mai potri- 
vite pentru de-a jăli şi de-a deplânge marea per- 
dere, ce-a îndurat-o neamul, biserica, și toate 
aşezămintele noastre culturale, sociale, econo- 
mice şi de orice soiu prin trecerea din vieaţă 
la cele vecinice a valorosului bărbat, conducător 
şi cârmuitor Alexandru Mocsonyi. 

Cu adevărat dreptul Ocârmuitor al lumii în 
purtarea sa de grijă, în iubirea sa, pare-că tocmai 
în aceste vremuri, pline de îngrijorare, ne ceartă 
cu asemenea lovituri grele și dese. Şi aceasta o 
face, ca în faţa loviturilor mai lesne să ne venim 
în fire, ca — în faţa sicriului, care cuprinde osă- 
mintele recite ale unui bărbat atât de binecuvântat 
şi greu de înlocuit, să ne reamintim sfaturile 
inţelepte, judecata, clară şi măreţele fapte pentru 
binele neamului ale scumpului defunct; şi acelea 
să ne arete şi convingă, că nu pe calea tmpă- 
rechierilor dintre fraţi, nu pe calea sfăşierilor fără 
de margini, vom puteă susținea aşezămintele 
erezite dela înaintaşii părinţi, cu atât mai puţin 
le vom puteă întări sau spori. 

Încă nu s'a închis bine mormântul unui 
distins fiu al Bănatului, încă nu s'au uscat lacră- 
mile vărsate de un întreg popor pentru pierderea 
unui neuitat al său părinte, şi iată — după vorba 
prorocului Ieremia — în aşa scurtă vreme: „Cd- 
zut-a şi cununa capului nostru“ (Plâng. V—16), 
căci cu adevărat Al. Mocsonyi a fost nu numai 
cununa Bănatului, ci cununa întregului popor 
român din Ungaria. Nu există cârturar român, 
care să nu cunoască strălucitele vrednicii ale 
adormitului în Domnul pe toate terenele vieţii 
noastre publice, cari ne îndreptăţesc a-l numi 
cununa tuturor. 

Vorba lui cumpătată, sfatul lui temeinic, au 
fost în cele din urmă 4—5 decenii adeseori 

Moartea şoimului. 
d De Maxim Gorki. 

Marea clipoceă nemişcată supt mângăerea 
razelor vineţii ale lunei. Lină şi neagră se ingână 
cu bolta albastră oglindind pânzișul străveziu al 
nourilor scâlciaţi printre cari licăreau stelele in- 
cremenite în văzduh... Marea dormeă dusă. Părea 
că cerul se coboară în mare să prigonească 
şoaptele valurilor neostoite cari spălăceau somno- 
roase întinderile malului. Munţii uriași, învăscuţi 
cu copaci fantastici, spintecau albastrul bolţii cu 
coamele lor ascuţite, şi conturele lor seci şi po- 
somorite par'că se îmblânzeau supt haina caldă 
şi fină în care îi îmbrăcase ceața nopţii... Munţii 
erau căzuţi pe gânduri. Umbrele lor negre se văl- 
mășşeau pe spinările valurilor verzi par'e'ar fi vrut 
să le curme mișcare, par'c'ar fi vrut să innăbuşe 
vuetul necontenit al apelor şi suspinele talazu- 
rilor — aceste sgomote cari singure tulburau 
tăcerea tainică a depărtărilor, 

— Allah-akbar! — oftă domol Ogli Nadiz 
Ragim, bătrânul păstor din Crimea, un moşneag 
înțelept, nalt şi cărunt, cu obrajii arși de ferbinţala 
soarelui de meazăzi. 

Şedeam amândoi tolăniţi in năsip, la poalele 
unei stânci bătrâne, ascunsă în umbră, coperită 
cu mușchiu, tristă şi jalnică, care so fi rupt pe 





vremuri din sânul muntelui ce-i dăduse viaţă. 
Flăcările focului nostru o învăluiau într'o lumină 
tremurătoare. Umbre obscure rătăceau pe fata-i 
brăzdată cu crepături adânci, par'că trăiă şi se 
gândea, N 

Eu şi cu Ragim tocmai fierbeam o ciorbă 
din peştii prinși de curând. Amândoi eram în 
acea dispoziţie sufletească când toată lumea ti 
se pare o fantomă misterioasă, când afară de 
dorul vag de meditaţie nimic nu-ți cotropeşte 
inima... 

Marea giugiuleă limanul ca o copilă lingu- 
şitoare, iar talazurile murmurau duios ca şi când 
s'ar fi rugat să le lăsăm şi pe ele lângă foc. Și 
când vre-o undă îndrăzneață se apropiă prea 
tare de noi, nişte glasuri ascuţite şi blajine se 
desluşeau din armonia obştească. 

— Talazurile seamănă cu femeile — zise 
Ragim. Vezi cum se imbulzese spre noi?... 
Vreau să ne îmbrăţoşeze şi să ne sărute... 

Lungit pe năsip, cu fața spre mare, prop- 
tindu-se pe cote şi răzimându-şi obrajii în palme, 
priveă gânditor în zariştea neagră. Căciula zbâr- 
lită de piele de miel îi alunecase pe ceafă şi 
busa răcoroasă ce izvoreă din mare se izbeă de 
fruntea lui lată, coperită cu falduri mărunte. 
Bolborosea neîncetat şi nici habar n'aveă de 
mine; păreă că vorbeşte cu marea. 

— Oamenii cu credinţa 'n Dumnezeu merg 
în raiu. Dar ceice nu slujesc pe Dumnezeu şi 





pe profetul său? Aceia vor fi ajungând colo în 
talazurile cele... Punctele acele arginţii poate 
că-s sufletele lor... Mai ştii? 

Marea, neagră şi legănată, incepeă să se 
limpezească. Pete capriţioase de lumină tremu- 
rătoare răsăriau pe-alocuri. Luna își scoase capul 
de după piscurile munţilor și, ingândurată, presără 
raze line pe obrajii mării care litrăiă infundat, 

— Ragime!... Spune-mi o poveste! — 
zisei cătră moșneag. 

— Da’ ce? — întreabă Ragim şi nici nu 
se uită la mine. 

— Num” aşa... Imi plac poveştile tale... 

— Apoi ţi le-am spus toate... Nu mai ştiu 
altele... 

Bagseamă aşteptă să-l rog mai dinadins. Și 
l-am rugat. 

— Ţi-oi spune un cântec, dacă vreai — 
zise Ragim în sfârşit. 

Mie îmi plac mult cântecile din bătrâni... 
Şi moșneagul începu să povestească cu glas jalnic, 
schimonosind grozav cuviutele ruseşti... 

* 

Năpârca se târise pe vârful unui munte 
inalt şi, încolăcindu-se nod într'o spărtură de 
mucegaiu, se uită la mare... 

Soarele ardeă în răscrucile cerului, munţii 
pufăiau de zăpușeală, iar talazurile mării pocneau 
şi-şi spărgeau capetele în tăişurile stâncilor. Un 
părău alergă, în vale, săltând vesel peste pietrele 

hotăritoare, şi nu odată am dat greş, când 
nu l-am ascultat. In toate corporaţiunile în- 
alte, ce le avem, mintea lui luminată, spiritul 
fin de distingere şi judecata lui profundă, i-au 
asigurat superioritatea şi l-au ridicat în fruntea 
tuturor. 

De câteori îl aveam în mijlocul nostru la 
sfătuirile asupra celor mai grele chestiuni aie 
vieţii noastre publice, pare-că toţi se simţiau 
uşuraţi în misiunea lor, cunoscând puternica lui 
forţă de judecată, cu care croià direcţia de urmat 
şi pe carea cu încredere o acceptau toţi. 

Iară acum, când am pierdut pe acest câr- 
maci dibace și probat, responsabilitatea noastră, 
a celor-ce formăm obștea cea mare, a crescut, 
s'a mărit; îndatoririle noastre s'au îndoit, căci — 
în lipsa de asemenea conducători — trebue cu 
toţii să priveghem mai mult ca până acuma. 
In asemenea situaţiune închiegarea rândurilor, 
trebue să fie întâia datorinţă a tuturor. 

Cuvine-ni-se deci tuturor celorce din 4 
unghiuri ne-am adunat în jurul acestui scump 
sicriu, ca înainte de al încrede mormântului rece, 
— să ne altoim sufletul nostru cu măreţele idei 
din strălucitele şi pururea memorabilele cuvântări 
ale înţeleptului repausat şi să ne oţelim voinţa 
cu îndemnul grăitoarelor sale fapte și a frumoa- 
selor sale binefaceri și jertfe. 

Sfântul loan Gură-de-Aur ne spune în una 
din Omiliile sale, că „Reamintirea şi recunoştinţa 
sunt cel mai puternic îndemn spre fapte bune" 
(Om. 25 sup Math.). Ni-se impune deci la ase- 
menea ocazii a ridică înaintea tuturor pe aripile 
unei profunde recunoștințe vredniciile celor re- 
pausaţi. 

Oratori mai distinşi şi bărbaţi mai compe- 
tenţi ca mine au atins şi vor mai aminti multe 
din vredniciile repausatului ; deaceea eu trec peste 
rolul important, ce l-a avut Alex. Mocsonyi pe 
terenul politic, în care a intrat ca june de 24 
ani, devenind ca deputat în camera ungară, „cel 
mai distins şi neintrecut apărător al cauzei na- 
ţionalităţilor“; 

Trec peste activitatea-i importantă desfăşu- 
rată în sânul bisericei străbune, unde — de când a 
întrodus el sufragiul universal în vieaţa constitut. 
bis. — vederile lui, directivele lui, au fost tot- 
deauna hotărâtoare ; 

Trec peste multele danii, făcute în numele 
întregii familii a Moesionyieștilor, ca cea de 60,000 
cor. pentru catedrala ro:nână din Sibiiu, de 10,000 

cor. pentru fondul gimnaziului român din Brad, 
de 5000 cor. în acţii dela: „Lumina“ pentru 
„fondul cultural“ al arhidiecezei ; 

Peste însemnatele sume dăruite pentru întem. 
unui teatru naţional român, şi în general preste 
nenumăratele jertfe şi ajutoare oferite tuturor, 
câţi numai i-s'au adresat; 

Trec şi peste partea leului, ce şi-a luat-o la 
întemeiarea și susţinerea tuturor instituţiunilor ce 
le avem: — Şi îmi ţin de o sfântă datorinţă a de- 
pune drept prinos o cunună de flori, stropită cu lacră- 
mile de recunoştinţă ale tuturor, celor-ce formează 
intâia noastră societate culturală „Asociaţiunea 
pentru liter. şi cult. popor. român“, în numele 
căreia am fost distins cu dureroasa misiune de a 
vorbi la acest jalnic prilegiu. 

Repausatul A. M. a fost dela 1901—1904 
distinsul preşedinte activ al ei, iară atunci — silit 
de boală a se retrage, — unanima însufleţire l-a 
proclamat prezident de onoare al „Asociaţiunii“, 
pe care în timpul, — când a avut mai simțită lipsă 
— a ajutorat-o cu insemnata sumă de 24,000 cor., 
făcându-ne prin aceasta posibilă ridicarea frumo- 
sului monument al culturii noastre, a „Muzeului 
naţional* din Sibiiu. 

Dar jertfele acestea considerabile au o 
valoare şi mai mare, căci ele sunt pecetea 
sincerităţii vorbelor sale pline de însufleţire; 
deci cu drept cuvânt putem constată, că A. 
M. nu ne-a dat nu numai îmbelşugatul seu 
obol, ci ne-a dat ceva de preţ mai mare, ne-a 
dat tot deauna sufletul seu, inima sa, cari vor 
formă multă vreme scumpe tradiții pentru fie- 
care Român. 

In cuvântarea, cu care deschide udunarea 
generală a „Asociaţiunii“, ţinută în 1902 la Ora- 
viţa zice între altele: „Cultura adevărată con- 
zistă în cultivarea tuturor însuşirilor intelectuale 


| şi morale ale poporului; în urmare adevărata 


cultură numai naţională poate fi, şi astfel — mai 
ales la noi — lupta pentru cultură este lupta 


pentru existenţa națională.“ Iară despre „Asocia- 


țiune* zice, că este „Espresiunea unităţii şi a 
solidarităţii naționale pe terenul cultural al po- 
porului român din Ungaria“, dorind să vadă sub 
stindardul ei înrolată intreaga inteligenţă română 
din patrie. 

lată o schinteie din sufletul său mare şi 
nemuritor, care ne indică valoarea sentimentelor 


şi a faptelor sale pentru noi, cari l-am perdut! | 

lată un motiv puternic, pentru care s'au 
împlinit şi faţă de el cuvintele scripturii dela, 
moartea unui rege. Scriptura zice: „Și toată 
Iudea, și și cei din Ierusalim i-au dat onoarea 
la moartea lui“ (II. Cron. 32 XXXII. 33). Aşa și 
în cazul nostru, reprezentanţii tuturor ținuturilor 
şi ai așezămintelor românești s'au întrunit, să-i 
deie ultima onoare lui A. M., care n'a fost 
rege, dar a fost regele gândirii luminate şi a 
judecății înțelepte în toate treburile noastre ob- 
şteşti din ultimele decenii. 

In faţa acestei cu adevărat irreparabile 
pierderi nu ne poate mângăia altceva, decât cu- 
vântul sf. ap. Pavel, carele ne zice: „Nu vă pier- 
defi încrederea“ (Evrei X 35), şi cuvintele proro- 
cului Ieremia care ne zice: „căci domnul nu res- 
pinge pe vecie, ci de întristeasă, iarăş miluește 
după mulțimea bunătăților sale“.  (Plâng. 


III. 31—33). 
Deci nădăjduim sus şi tare în faţa acestui 


nouă scump mormânt, că toţi — câţi l-au cunoscut 
pe el şi frumoasa-i activitate, — vor păstră tra- 
ditia vederilor şi a faptelor lui şi le vor aplică 
în acţiunile vieţii publice. 

Nădăjduim mai ales, că din atmosfera să- 
nătoasă şi din duhul atâtor bărbaţi nemuritori, 
ce pluteşte în jurul locaşurilor Mocionești cu tra- 
diţii scumpe întregului neam și mai ales bise- 
ricei noastre drepteredincioase, vor resări odrasle 
nouă, cari cu aceiaş pricepere, cu aceiaş demni- 
tate şi glorie străbună, să continue scumpele tra- 
diţii familiare. 

Nădăjduim în fine, că se vor implini şi faţă 
de noi cuvintele, ce parecă ni-le adresează re- 
păâusatul din liniştea sicriului sau cu voce stânsă, 
zicândune ca şi oare-când Israil cu limbă -de 
moarte fiului seu Iosif: „Iată eu mor, dară D-zeu 
va fi cu voi și vă va întoarce în pământul pă- 
rinţilor vostri“ (I Moise XLVIII —21); adecă ne 
va redeștepiă în sufletul nostru conştiinta, că 
suntem fii dela aceiaş părinţi; şi dragostea de 
fraţi ne va indemnă să lucrăm barem de acè 
înainte la întărirea şi sporirea așezămintelor, ce 
cu multe greutăţi şi jertfe ni-le-au creat inaintașii.. 

In faţa marei perderi pentru neam şi bi- 
serică închei cuvântarea mea, rugându-mă cu 
evang. Matei: Doamne ajutăne, ca să nu ne 
prăpădim ! (VUL—25). 

Odihnească în pace, iară faptele lui stră- 
lucite fie-ne călăuza noastră şi a nepoților săi 
acum și pururea şi în vecii vecilor. Amin. 





ruginite şi încărcat de sudori albe, mugind cu 
hohot, se rostogoleă în mare. 

Și "n spărtura unde se streşenise năpârea 
iacă deodată căzu un șoim rănit greu, cu pieptul 
sdrobit, cu penele însângerate... căzu repede ca 
săgeata, ţipând ascuţit, pe bolovanii tari ca oţelul. 
Pe năpârcă o cuprinse o spaimă strajnică şi 
dintru'ntâi nu îndrăzni nici să sâsăe. Dar apoi 
văzând că pasărea trage de moarte, s'a îimbărbătat 
şi a ieşit din moloz. 

— Acum ai să mori? — zise năpârea 
şuerând, 

— Da, oi muri — răspunse şoimul oftând 
dureros. Dar cel puţin am trăit în libertate şi 
ştiu ce-i fericirea... Am luptat voiniceşte şi am 
văzut cerul... Tu n'ai să-l vezi niciodată aşa cum 
l-am văzut eu!... Aşa, așa, sărmana de tine! 

— Bine, dar, când la adica, ce-i cerul acel ?... 
Un deşert fără margini. Cum Să mă târăsc eu 
acolo ? Mai bine mă simt eu aici... aici e cald 
şi umed. 

Astfel răspunse năpârea şi râdeă în sine de 
aiurările păsării libere. Căci ea să gândeă așa: 
„Ori sbori, ori te târeşti, la urma urmelor tot 
una-i ; toate se 'isprăvese in pământ şi toate se 
prefac în cenuşă“. 

Dar şoimul deodată începu să tremure ca 
varga; se îndreptă oleacă şi se uită împrejur 
prin moloz... Printre pietre se strecură umezeală, 
jar aierul eră grozav de înnădușitor în surpătura 





aceasta întunecoasă şi râncedă. Și șoimul işi mai 
strânse odată toate puterile şi strigă cu durere: 

— O, numai odată să mai pot vedea cerul, 
să mă mai pot ridică în văzduh!... O, cum aş 
prinde pe dușmani şi i-aș lipi de rana asta să 
soarbă şi ei din sângele meu... O, lupta e 
fericirea |... 

Năpârea însă cugetă în sine: 


—  Bagseamă totuș e frumoasă viața în 
văzduh dacă se vaicără așa după dânsa... 

Şi ea zise cătră șoim: 

— Trage-te la marginea prăpastiei și lasă-te 
jos. Poate să mai ai ceva putere în aripi şi așa 
vei mai putea trăi câteva clipe în lumea tal... 

Şoimul se cutremură şi, țipând fără putere, 
se târi spre marginea prăpastiei... ghiarele lui 
însă alunecau necontenit pe bolovanii băloşi. Şi, 
ajuns la margine, își întinse aripile, respiră din 
răsputeri şi, cu ochii sticloşi, se lăsă in vale... 
Căzù repede repede, bufnindu-se ici-colo de ie- 
şiturile stâncilor... Și aripile i se rupseră, și 
penele i se împrăştiară în vânt... Valurile pără- 
ului îl cuprinseră in sânul! lor, îi spălară sângele 
şi, îmbrăcându-l în haine de spume, aiergară cu 
el în mare... Şi talazurile mării se tânguiau, se 
grămădeau de jale şi îngropară leşul pasărei în 
adâncimile lor... 

Și năpârea, tolănită în moloz, se gândi multă 


vreme la moartea pasării și la nostalgia ei după | 





cer. Şi se uită mirată în zariștea aceea care tot- 
deauna îţi aduce în minte visuri de fericire... 

— Oare ce-o fi văzut şoimul in acest deşert 
nemărginit?... Oare pentruce-și tulbură sufletul 
muritorii cu dorinţi de a se avântă în ceruri? 
Oare ce găsesc ei acolo 2... Vezi, toate aceste 
le-aş puteă şti, dacă m'aş rădică în cer numai 
o clipă... 

Şi vorbind astfel, năpârca se încolăci bine 
şi săltă în văzduh. Și o clipă a strălucit şi ea, 
în lumina soarelui, ca o făşie subţire de argint. 

Dar năpârca uitase că cine-i făcut să se 
târască, nu poate sbură, şi căzu îndată iar între 
bolovani. Ea însă nu sa lovit şi a început să 
zâmbească... 

— Adecă asta-i plăcerea sburatului? Că- 
derea ?... Ciudate, paserile aceste! Ele nu cunosc 
pământul și totuş se avântă în ceruri și acolo, 
în acel deşert de năduh, caută viaţa. Dar acolo 
nu-i nimic, nimic, numai o pustietate nesfârşită. 
Adevărul că lumină şi glorie este multă acolo, 
dar nu-i mâncare şi nu-s proptele pentru trupul 
viu... Pentruce dar această sumeţie? Pentruce? 
Ori doar supt aceasta vor ele să ascundă nebu- 
nia poftelor lor şi nedestoinicia lor pentru vieața 
reală ?... Ciudate, paserile aceste!... Dar pe 
mine n'o să mă mai poarte de nas nimeni! Acum 
ştiu şi eu ce-i cerul... Am sburat, l-am măsurat, 
am căzut, dar nu m'am sdrobit ci m'am întărit 
în credința mea... lar ceice nu se mulyumesc 

O dispoziţie revoltătoare. 


Pentru conservarea simțului şi demnităţii 
naţionale a românilor din Panciova, români în 
număr de câteva mii, — zeci de ani nu 2a făcut 
absolut nimic; aceşti români au fost lăsaţi pradă 
coreligionarilor noştri sârbi, cari, după un sistem 
binechibzuit, i-au desnaţionalizat în parte covâr- 
şitoare. 

Desnaţionalizarea acestor români cu atât 
mai ușor s'a realizat, căci ei nu au avut nici 
școală nici biserică românească. 

Astfel, în decursul acelor zeci de ani, sârbii 
au răpit din corpul neamului nostru majorita= 
tea românilor din Panciova; i-au răpit aproape 
pe toţi, căci numărul acelora, în a căror piepturi 
conștiința naţională nu a degenerat cu totul, 
ştiind ei să mai grăiască căte o vorbă-două în 
limba maternă, e foarte neinsemnat. 

Sârbizarea şi a acestor români eră chestie 
de vreme foarte scurtă, căci sârbii, în frunte cu 
preoţii lor, insufleţiţi şi îmbărbătati de succesul 
şi rezultatul atât de îmbucurător din punctul lor 
de vedere, cu puteri şi mai mari, cu puteri noui, 
au luptat și pentru sârbizarea acestor români, 
ca opera lor să fie desăvârșită. 

In ceasul de pe urmă însă, un adevărat 
slujitor al altarului, colindează din casă în casă, 
cercetează pe toți românii nesârbizaţi, şi în anul 
1900 se înființează parohie ortodoxă română, 
independentă de coreligionarii Sârbi. 

Faptul acesta a fost ca un fulger din senin 
pentru Sârbi şi în special pentru preoţii lor, cari, 
recercând la toate mijloacele, la toate armele 
nepermise, nespus de revoltătoare şi, în inţelesul 
cel mai strict al cuvântului, necreştineșşti, au voit 
să zădărnicească frumosul nostru scop, înfiin- 
tarea parochiei. 

Preoţii sârbeşti, nu numai ziua dar şi noaptea 
umblau din casă în casă la acei credincioşi ro- 
mâni, despre cari au ştiut că se vor declară de 
membri ai parohiei noastre şi îi ademeniau cu 
promisiuni de tot felul, iar dacă aceste promi- 
siuni exagerate nu prindeau, atunci amenințările 
curgeau potop; aceşti preoţi au negat şi neagă 
și acuma, că în Panciova ar fi existat cândva 
români moșneni; acești preoţi nu au permis ca 
morţii noştri să se înmormânteze în cimiterul 
comun, cimiterul greco-neunit, unde zac osămin- 
tele moși-strămoşilor noştri, şi la care cimitir 

avem drept natural, drept avitic, ci au destinat 
pentru noi un petec de pământ, loc profan, la 
marginea cimitirului comun, întrun şanţ, care 
pe vremuri ploioase, erà scăldat în apă; aceşti 
preoţi au uneltit în contra noastră cu o furie 
așa de mare, că înmormântările noastre trebuiau 
să se facă cu intervenirea poliţiei; aceşti preoţi 
nu au permis, și nu permit nici acuma, că la 
inmormântările credincioșilor noştri să se tragă 
clopotele la biserica „sârbească“, deși moşi-stră- 
moşii noștri au contribuit şi ei la zidirea acestei 
biserici; aceşti preoţi, In biserică, de pe altar au 
uneltit în contra parochiei noastre, aceşti preoţi 
nu au recunoscut şi nu recunosc nici acuma în- 
fiinţarea parohiei noastre de legală; cu un cuvânt, 
acești preoţi au fost şi sunt şi acuma cei mai 
mari și pronunţaţi răuvoitori şi dușmani ai paro- 
hiei noastre. 

Şi acuma după aproape zece ani de sbu- 
ciumări şi lupte mari, desperate, pe unul dintre 
aceşti preoţi, Consistorul din Caransebeş, îl încre- 
dințează cu săvârşirea funcțiilor şi serviciilor bise- 
riceşti (cu excepțiunea serviciului divin) trebuin- 
cioase credincioşilor români de aici!!! 

Administratorul parohiei noastre, în urma 
purtării sale incompatibilă cu chemarea preo- 
țească, a fost suspendat. 

Consistorul din Caransebeș, în loc să denu- 
mească un nou administrator parohial, încre- 
dinţează cu administrarea parohiei noastre, pe 
administratorul parohiei unei comune învecinate. 

Acest administrator, la început, a satisfăcut 
datorințele sale; făceă serviciul divin şi toate 
funcţiile recerute de religia noastră. 

De câteva luni însă, acest administrator, 
absolut nu se mai interesează de parohia de 
aici, şi astfel se explică faptul dureros, şi poate 
şi rușinos, că luni de-a-rândul, în capela noastră 
nu se face serviciul divin, iar ânmormântările, 
cununiile, botezurile, ete., se fac de cătră preoţii 
sârbeşti, cari acuma din nou au dat asalt asupra 
credincioşilor noştri. 

De remarcat e şi aceea, că elevii români, 
în număr destul de mare, dela școalele de aici, 
abiă dacă la două luni odată au prelegere din 
religie, căci administratorul încredințat cu admi- 
nistrarea parohiei noastre, fiind şi catihet, nici 
oarele de religie nu le ţine regulat, iar la aceasta, 
adăugând, că aceşti elevi, nu pot, în lipsa de 
preot, să cerceteze nici biserica, ei sunt lăsaţi 
în voia intâmplării. 

Dacă cumva administratorul substitut al pa- 
rohiei noastre, e impedecat să administreze şi 
parohia de aici, de ce nu abzice, de ce nu 
aduce aceasta la cunoştinţa superiorilor săi? 

Lucrul acesta e caracteristic, căci, dacă nu 
ne înşelăm, sfinţia sa, încasează, regulat, toate 
beneficiile ce ti compet. Le încasează fără ca să-și 
facă şi datorinţa. 

Românii de: aici, în interesul nefericitei 
noastre parochii, al cărui fundament din zi în zi 
tot mai mult se clatină, au înaintat mai multe 
rugări Consistorului, ca să denumească un admi- 
nistrator parohial, care să locuiască în parohie. 

Toate aceste rugări însă au rămas fără 
răspuns, sau poate, că răspunsul — indirect — 


e acea dispoziţie atât de revoltătoare, cu care: 


Consistorul din Caransebeş ne-a dat pradă sigură 
acelui preot sârbesc?! 

Faptul acesta, pentru existența, pentru viitorul 
parohiei noastre e o lovitură ucigaşă; el e de-o 
gravitate extremă. 

Impresia ce a făcut asupra credincioşilor 
e de nedescris; revoltarea lor nu are margine, 

Şi aceasta revoltare e legitimă; ea e expli- 
cabilă, pentrucă e de necrezut, e o absurditate 
în cel mai mare grad, că chiar Consistorul Die- 
cezan să dee mână de ajutor răuvoitorilor şi 
contrarilor noştri, ca să se desnaţionalizeze şi 
acei credincioși români, cari în entuziasmul dra- 
gostei lor curate pentru neam, limbă şi biserică, 
au suferit nenumărate prigoniri şi insulte, au su- 
ferit pierderi materiale, declărându-se de membrii 
ai parohiei noastre. Al. Tânfariu. 


Iarnă şi primăvară. 
Ningea, şi fulgii de zăpadă lovind în geamurile mele 
Mi se păreau petale albe de flori, iar crivățul gemând 
In horn, o dulce melodie părea că-mi cântă — "mi stai 

[alături, 
Şi m loc de iarnă, primăvară mi-erea în suflet şi 
[în gând. 


Acuma-i cald; în crâng e doină şi ciripit de păsărele 
Petale albe-mi ning cireşii şi vişinii pe sub fereşta 
Dar ele-mi par fulgi de zăpadă — şi cântecele mă- 
['nfioară, 
Mi-e cerul plumb, în juru-mi iarnă și `n suflet frig, 
[căci tu bpseşti. 
Aua Codreanu. 








cu pământul nostru, las să se ingale... Eu ştiu 
ce-i dreptatea şi n'o să mai dau crezământ jură- 
mintelor lor... Zămisiită din pământ, pe pământ 
voi să trăesc... 

Ș'apoi năpârca, trufașă, s'a încolăcit iar 
între bolovanii băloşi... 

Marea se scăldă în lumina orbitoare a soa- 
relui, iar talazurile biciuiau ameninţător malurile, 
Şi din vuetele lor se desluşeă un cântec mândru 
despre pasărea măreaţă. Stâncile se sguduiau 
supt strașnicele lovituri ale valurilor, iar cerul 
se cutremură de puterea duiosului cântec... 

Despre nebunia oamenilor inimoși povesteşte 
cântecul nostru! 

Nebunia oamenilor inimoşi — aceasta-i în- 
țelepciunea vieţii! O, tu şoim indrăzneţ! In lupta 
crâncenă cu duşmanii ţi-ai vărsat sângele... 
Veni-va însă timpul când picurii sângelui tău 
fierbinte vor lumină în noaptea vieţii ca nişte 
scântei de aur şi vor aprinde în multe inimi 
curajoase setea nebună a libertăţii şi a luminei. 
Tu ai murit, dar în sufletul celor cutezători şi 
tari tu vei fi chipul viu şi lozinca măreaţă a li- 
bertăţii şi a luminei! 

Despre nebunia oamenilor inimoşi povestește 
cântecul nostru ! 

+ 


... Marea tăceà. Talazurile foșneau duios 
pe năsip. 





Eu incă tăceam și priveam pe Ragim, care 
sfârşise cântecul şoimului. Razele lunei împră- 
știau mii de punctuliţe albe pe oglinda apei... 
Ceaunul nostru începuse incetinel să clocotească .. 

O undă blajină se avântă pe mal şi aleargă 
murmurând spre Hagim. 

— Incotro, he, încotro ?... Marg înapoi! 
— zise Ragim făcându-i semn cu mâna. Şi unda 
se rostogoli pleoştită în mare, 


Şi nu mi se păreă deloc ciudat că Ragim 
vorbeşte cu valurile. Jur-înprejur toată lumea erà 
dulce și gingaşe. Marea eră blândă și din res- 
pirarea ei împrospătată se simţea par'că puterea-i 
uriaşă. Sus, pe bolta vânătă reţeaua încâlcită a 
stelelor parcă eră o scrisoare de sărbătoare, 
par'că tăinuiă ceva ce încântă sufletul şi satură 
mintea cu farmecul dulce al unei revelaţiuni. 

Toată lumea clipoceă, dar clipoceă c'o age- 
rime încordată gata par'că în oricare clipă să 
se trezească şi să îngâne o armonie fermecă- 
toare de glasuri dulci. Vocile aceste desvălue un 
moment tainele lumii, apoi iar le ascund şi-ţi 
înalţă sufletul spre cerul albastru unde reţeaua tre- 
murătoare a stelelor parcă întonă o muzică dum- 


nezeiască.. e 
Liviu Rebreanu. 





Păcate Noui. 





Dupe unii, a te înspăimântă de umbra ta, e 
a aveă ceva pe conştiinţă; l 

dupe alţii, a te "'ngrozi de umbra altora, e 
a fi vieaţa virtuţii. 


Unii spun că totul e gloria; alţii, că femeia-i. 


o comoară. Unii, c'a răcit soarele; alţii, că sa 
'ncălzit pământul. Unii, că săracii sunt sfinţi şi regii 
vlăstare "'nflorite ; alţii, că moartea-i născută și 
că vieața urmeaza răsări din adâncuri. Unii, 
că ’n cer i-o putere şi 'n smârcul pământului 
alta ; alţii că omul e-o umbră ce pleacă din soare 
spre noapte. Unii, că timpul e domn; alţii, că 
domn e destinul. Unii, că lumea-i născută spre-a 
'mpodobi timpul; alţii, că luna răsare drept can- 
delă 'ndrăgostirilor triste. 

Ce legi! Ce tribunale! Ce sentinţi! 

Cât sunt dă liberi închişii şi cât de 'nchişi 


judecătorii! 
© 


Lași tot, în praful care ţi-a acoperit inima. 
o 

Cameleonul îşi schimbă numai coloarea pieli 
— nu şi părerile despre vieaţă. 

o . 

Cu cât sunt mai senine nopţile, cu-atât şi 
stelele sunt mai frumoase. Şi sufletul îşi are nop- 
tile lui — de gânduri. 

o 


© BCUCIuj 





saN 











Nr. 14 — 1909. 





Scrisori din Viena. 


Vânturile. — În grădina populară. — Două statui. — 

Primăvara. — O poveste. — La Schönbrunn. 

Viena are multe parcuri, străzi şi pieţe largi. 
Din pricina acestei mari calităţi, ea are şi un 
mare defect: vânturile. 

Privesc, pe fereastră, piata imensă, mărgi- 
nită cu palate rare, din faţa cafenelei Arcadelor. 
Zi de paşte. Tramvaiele încărcate duc pe oră- 
şeni afară, în mijlocul celor dintâi rnijiri ale ierbii 
şi ale intâielor adieri primăvăratice. Vântul bate 
ridicând fum de praf; rochiile cucoanelor fâlfăie, 
nuanţând şi mai mult avantajiile dedesubturilor 
moderne. Jobene lucitoare — aici toată lumea 
poartă joben — fac salturi mortale prin volbura 
prafului. Pe un trotuar, o domnişoară îşi ține 
pălăria neagră, uriașă, cu o mână foarte mică 
și albă, râzând în voluptatea sărutărilor primă- 
văratice : soarele şi vântul. 

Pletele blonde ale unui domn, fâlfăie de- 
parte iar dintr'un tramvai se desprinde o pă- 
lărie de pictor. Pretutindeni, mâini lipite de cap 
și fuste lipite de șolduri şi nori de pulbere. 

Deodată însă, un fulger de argint izvorit 
din pământ, scânteie în soare, Şi o cascadă plină 
de curcubee domolește praful: primăria docto- 
rului Lueger stropeşte străzile... l 


In parcul popular de lângă Burgtheater, e 
larmă de copii și ciripit de pasări. Intrun colţ 
al grădinii, statuia împărătesei Elisabeta, într'un 
semicerc de blocuri, visează lângă apa clară a 
unui bazin. Atâta bunătate, atâta modestie şi 
atâta majestate e adunată în ochii visători, în 
gura surâzătoare și-n mâinile împreunate ale 
frumoasei împărătese |... 

Dincolo, de cealaltă parte a grădinei, e mo- 
numeutul poetului Grillpurtzer. 

Şi "ntre aceste două chipuri de marmură, 
un potop de glasuri mititele, un vârtej de câr- 
lionţi aurii... Dela gânguritul puilor de om, îm- 
brăcaţi in măntăluţe și capişoane albe, până la 
râsul serios al domnișoarei de treisprezece ani, 
care asvârle în slavă mosorul: poreclit diavolo, 
o lume întreagă de copii vorbeşte aici, ţipă şi 
râde cu hohote. Băeţei şi fetiţe mici de tot, cu 
mâinile plăpânde, cu ochii moi şi cu părul cald 
urmăresc, cu gura căscată şi cu privirile pier- 
dute, o rază de soare. Alţii, mai măricei, aleargă 
dela o bancă la alta potienindu-se și umplându-şi 


——  ———— 2 y E o o a 





Sinucigaşii sunt sufletele cele mai tari, in 
o lume ca a noastră, atât de laşe cu moartea. 
Arta de-a muri e desigur cea mai mare. Ei con- 
topesc idealul cu voinţa într'o singură virtute: 
aceea de-aţi puteă luă oricând vieaţa. 
o 
Cerul, ar fi şi mai frumos — dacă ochii fe- 
meilor nu i-ar fi furat din lumină... 
[=] 
Realismul în literatură, seamănă cu mătreaţa 
capului: naşte din prea multă murdărie. 
a 
Un om de geniu, e o prăpastie a secolului 
lui! Omenirea ar trebui să ducă goană numai îm- 
potriva acestor „mostre“ de probă ale vieţii. 
Gândirea e cel mai mare păcat. In lume şi 'n 
legea naturii nu-s decât trei vămi deschise: mân- 
care, reproducere și moarte. 
o 
Cocoaşa spiritului, nu creşte decât în.... 
spinarea bolnavă. 
o 
Măturătorii de coșuri şi miniştrii sunt tot- 
deauna gravi în situația lor: mânjiţi unii pe faţă 
cu funingine şi alţii in suflet — de demnitate. 


o 
Dacă n'ar beă căprioarele de muute din 
atâtea izvoare, — poate n'ar avea atâta sălbă- 


ticiune instinetivă... Nu va fi tot astfel şi cu su- 
fletul visătorilor ? D. M. 





„PARA NOASTRA“ 


cu praf gropițele din obraz. Sunt copii sănătoși, 
curați ai oamenilor bogați și vin aici cu guver- 
nantele lor frumoase, îmbrăcate cochet. Pe la 
vre-o bancă, o fetiță săracă, îmbrăcată la fel cu 
mătuşa bătrână de lângă ea, priveşte surâzând 
la stolul de mititei. Câte o domnişoară înaltă 
trece în soare. Părul blond îi flutură pe frunte 
şi soarele îl pudrează cu pulbere de aur. Ce 
frumos e părul domnişoarelor, când îşi face soa- 
rele cuiburi blonde în ell... Dincolo, un bătrân 
elegant tuşeşte, chinuindu-se să-şi ţie piciorul 
peste celalalt, iar lângă el, un nepoțel brun adună 
nisip într'o găleată de tinichea, cu chipuri ja- 
poneze. 

E primăvară aici. O spun copii veseli, mu- 
gurii cari vor crăpă mâine, creţurile de nori albi 
de pe cerul albastru, o spune bucuria din su- 
fiete şi reumatismul care se întoarce cu întâile 
rândunele, reumatismul bătrânului elegant, de 
lângă tinicheaua cu chipuri japoneze... 


Pentru douăzeci de filleri, unul din multele 
tramwae ale orașului te duce la Schönbrunn, 
vestita reşedinţă a lui Frantz-Joseph. 

Palatul acesta mare şi simplu, fără să aibă 
nimic fantastic, îţi aduce totuș aminte palatele 
djn basme. Să nu te aştepţi la turnurile de aramă 
cari strălucesc de departe, nici la cele şapte porţi 
ferecate şi nici la cerberii posomoriţi dela in- 
trarea legendarelor castele. Să uiţi meșteșugul 
grădinarilor moderni, să te faci că nu vezi ta- 
bletele cari îţi spun ce animal şi ce floare e cu- 
tare, — şi să intri, inchipuindu-ți că trăeşti aevea 
basmul Împăratului-Roşu. .. 

„...A fost odată un impărat mare, cu multe 
țări adunate sub sceptrul său. Şi palatul lui erà 
la marginea unui oraș fără margini, cu mii și 
mii de suflete. Cum răsbeai pe sub ganguri şi 
ieşeai în grădina împărătească, minunea minu- 
nilor te întâmpină în cale: vedeai cum purced 
din mijlocul curţii ziduri verzi, nesfârşite, cari 
se pierdeau în inima pădurii. Şi dacă te apro- 
piai de ele, vedeai că sunt copaci mari, cu frunze 
ca toate frunzele, dar numai chip de copac 
aveau copacii. Colo, în fundul curţii, un lac 
verde, cu pești de aur, scânteiă în lumina soa- 
relui. Cărări cioplite în zidurile cele verzi, tăiau 
grădina. Dacă apucai pe o cărare, auzeai cum 
urlă smeii și bălaurii închişi în buţi cu doagele 
de fier. 

Lei inspăimântători, culcaţi pe brânci, ră- 
geau şi căscau, tigrii prinşi In pustietăţi pline de 


soare, cămile cocoşate, adunate de cine ştie | 


unde, urşi albi aduşi din ţările îngheţate şi ele- 
fanti mari cât casa, dormeau pe labe, în peşte- 
rile lor mugicăite. Toate lighioanele pământului 
le aveă adunate împăratul in grădinile sale. Ve- 
deai momiţe viclene şi viezuri; cai vărgaţi, cai 
cu gâturile lungi şi groase cât ua balaur; cerbi 
şi un soi de capre ce-și poartă pruncii în pântece 
şi după ce i-au fătat; avea și pajure împără- 
teşti, cu ochii roşii ca un bulgăre de mărgean, 
aveă şi bivoli sâlbateci aduşi de peste nouă mări 
şi nouă ţări și avea urși glumeţi, cari se luptau 
între dânşii, împroşcându-se cu apă, spre desfă- 
tarea împăratului şi a tuturor curtenilor săi...%, 

... Aşa sar prelungi povestea la infinit. In 
grădina zoologică dela Schönbrunn, găsești toate 
vietăţile: dela falnicul condor al Auzilor, cu 
ochii înjectaţi, până la cămila cu privirile limpezi 
pline de nostalgia Saharei. 

Plantele exotice din sere, îţi vor evocă în- 
serările ţărilor dela tropice; animalele despărțite 
în cuşti de fier, sălbătăciunile culese din toate 
colțurile pământului, îţi vor deschide orizonturi 
depărtate, din cine ştie ce colţ al Africei, dela, 
malul cine ştie cărui fluviu sfânt... Şi o melan- 
colie adâncă te va cuprinde lângă cușca unde 
visează urşii albi, în ochii cărora nu se va mai 
resfrânge niciodată aurora boreală... 

12 Aprilie, E, Victor. 

Un atentat îndreptat contra noastră, 
de cătră ai noștri. 


Lucruri slabe în „falnicul“ Zarand. 
Onorată Redacţiune ! 


Pentru curățirea moravurilor din vieaţa noa- 
stră publică, Vă rog publicaţi sub titlurile de 
mai sus, în întregime şi cu propria-mi iscălitură, 
astă epistolă. 

„Imi pare rău, că mi-a venit rolul de a aduce 
înaintea -forului opiniunei noastre publice lucru- 
rile triste ce urmează mai jos, dar — pentru 
nimicirea răului încă în germene — conştiinţa mă 
sileşte s'o fac, Căci nu se poate suferi, ca sub 
masca atacurilor cu ascuţiş personal, să se pri- 
mejduiască iustituţiuni culturale de mare preţ 
de-ale noastre. E doar timpul suprem, ca această 
cangrenă, care roade tot mai adânc la pomul 
vieţii noastre, să se stârpească odată din rădă- 
cini, înfierându-se aspru aceia, în al căror sân 
şi-a aflat culcuşul. Afară de acestea ştim, că mai 
e încă și prea mare fierberea şi neorientarea în 
publicul nostru, referitor la „neinţelegerile din 
Brad“ — deja îndeobşte cunoscute — aşa că 
suntem siliţi, să descoperim măcar o părticică 
din adevărata stare a lucrurilor. 

lată, mă rog, de ce-i vorba: 

La inceputul lunei Martie a. c. i-s'a trimis 
redacţiunei jurnalului unguresc „Déva és Vidéke“ 
o epistolă denunţătoare, care în traducere ro- 
mânească e: „Onorată Redacţiune! In comuna 
Brad profesorul Dr. loan Radu şi invăţătorul 
loan German și acuma ţin cursuri pentru in- 
struarea adulţilor. Şi ce s'a întâmplat și acolo? 
Şi acolo au nimicit emblema ungurească, ca în 
Luncani. Dar învățătorul până azi încă n'a făcut 
raport domnului inspector reg., pentrucă ei aşa 
gândesc, că-şi vor procură o nouă emblemă şi 
astfel nu va şti nimeni acel lucru frumos. Gura- 
bărza, 1/Ill 1909. Ákosi Ferencz, bányaðrző“. 
Caligrafia din epistolă e cât se poate de meşte- 
şugită, iar stilul ei cu intențiune întortochiat. 

Redacţiunei i-a mirosat însă a personalitate 
condamnabilă, a văzut că domnul „AĂkosi Fe- 
renez* vreă să tragă pe sfozră publicul cetitor 
şi autoritățile şi n'a publicat epistola, ci a luat 
numai notiţă despre ea cu observarea, că „va- 
lachii“ au scris-o contra „fraților“ lor. Si a 
transpus-o expositurei de inspectorat regesc de 
şcoale din Brad, spre cercetare. 

lar inspectorul de şcoale d-l Benkő András, 
a şi descoperit pe autorul scrisorii cu pricina. 
Inaintea D-Sale s'a făcut următoarea „Declara- 
țiune“*: Subserisul declar, că epistola dto Gura- 
părza, 1 Martie 1909, cu subscrierea lui Akosi 
Ferencz, păzitor de băi, eu am scris-o și am 
trimis-o redacţiunei dela „Deva és Vidéke“. Ante- 
cedenţele lucrului sunt următoarele: Invăţătorul 
gr. oriental din Brad George Jula i-a comunicat 
învățătorului din Mesteacăn Pavel Lazar, că au 
furat emblema naţională maghiară din acea sală 
a şcoalei gr. or. din Brad, în care sunt iastruaţi 
în cetit şi scris adulţii. Pavel Lazar i-a comu- 
nicat lucrul doamnei Dr. P. Oprişa, soţiei direc- 
torului gimnaziului gr. or. din Brad. Doamna 
Dr. Pavel .Oprișa mi-a spus-o asta mie şi m'a 
provocat, s'o scriu jurnalelor. Eu am și împlinit 
astă rugare. In vremea ce recunosc şi eu, că cu 
asta n'am vrut să fac nici un lucru mare, decât 
că am împlinit rugarea. Brad, în 19 Martie 1909. 
Petru Rusu m. p., învăţător în Cebea“. Așa sună 
declaraţia d-lui Rusu, învățător gr. or. român în 
Cebea cea atât de bine cunoscută. Despre d-l 
Pavel Lazar, înv. rom. gr. or. din Mesteacănul 
cu tradiţii istorice totatât de cunoscute, observ, 
că D-sa a declarat, că „el n'a spus doamnei Dr. P, 
Oprișa afacerea (natural! Traducătorul), ci pro- 
fesorului gim. Dr. Pavel Oprişa, dar nu ţine de 
lucru eschis, că a auzit-o şi d-na Dr, Pave 
Oprişa“. l 

„FARA NOASTRA! 





Incă ceva, pentru clarificarea chestiunei. 
Cursul respectiv, a fost înființat și condus de 
cătră d-nii Dr. 1. Radu, V. Boncu, I. Germân 
şi subscrisul. Iar când s'a trecut sub scutul bi- 
sericei rom. gr.-or. din Brad, dl Dr. Oprişa ni-a 
anunțat în conferinţă începerea unui curs în 
cadrele despărţământului „Asociaţiunei“, 

Minunat, nu-i aşa? Scrisoarea dlui Rusu- 
Akosi e clară: canonul sărmanului curs a fost, 
că a stat intre conducătorii lui Dr. Radu, Ger- 
man și alte „creaturi lipsite de adevărata edu- 
caţie“. (Actul Nr. 23/908 al dir. desp. Brad, de 
Dr. P. Oprişa). 

Să fi îndemnat pe dl Rusu doamna Dr. 
Oprișa într'adevăr fără ştirea domnului Dr. Oprişa? 
E posibil, măcarcă noi o cunoaştem de o femee 
devotată soţului dânsei şi casnică; ne surprinde 
dar amestecul nepotrivit al dânsei într'o afacere 
atât de gingaşe. Femeile noastre au o chiemare 
atât de greă şi de frumoasă în familie; n'ar 
putea rămâneă oare şi st. doamnă Dr. Oprişa 
în sanctuarul familiei sale, undei șade atât de 
bine? Sperăm, că în viitor i-o va spune-o asta 
domnul coleg Dr. Oprişa. lar domnul Rusu... 
bărbat destul de independent in cugetare şi acţiune 
să uu fi controlat oare de loc cererea stimatei 
doamne Dr. Oprişa? Eră doară cunoscut ca un 
zelos şi ambițios învățător de-al nostru; nici nu 
pretindem acuma „moartea păcătosului“, doar 
„se va intoarce“. lar de cumva ştie ceva şi despre 
acela care de fapt a luat emblema, ni-ar face 
un serviciu, dacă ni-ar spune-o.., 

Ocna-Sibiiului, în 12/1V. 1909. 

Dr. Traian Suciu, 
profesor gim, în Brad, 


Colindă la Paști. 

Un folclorist român ni-a atras atenţiunea 
asupra imprejurării, că 'n vechime eră obiceiu 
creştinese la poporul nostru,’ să se colinde şi la 
Paşti. Nu ni-a putut arătă însă o colindă de Paşti, 
deși aminteşte, că întrun anumit colţ al Buco- 
vinei se colindă şi azi în sărbătorile Învierii. 

O astfel de colindă am aflat în Ocna-Sibiiului. 
O cântă feciorii în noaptea Învierii, în turnul 
bisericei, de regulă la înălţimea ferestrilor celor 
mai de sus, după o melodie curat de colindă de 
Crăciun. Că mai demult se va fi colindat din casă 
în casă, ni-o arată versurile din urmă, 


lată-o : 
Christos a înviat din morţi, 


Cu sine înwind pe toţi, 

Cu moartea pre moarte călcând, 
Tuturor viaţă dând. 

Ingerul a alergat 

Și Fecioarei i-a strigat: 
„Oh! maică plină de dar, 
Nu te 'ntristă cu amar. 
Bucurie iți vestesc, 

Bucurie îţi grăiesc, 

Că Fiiul tău cel prea sfânt 
A inviat din mormânt, 

Și pre morţi i-a ridicat, 
Popoare s'au bucurat, 

Saltă acuma cinstită 

Şi te bucură sfinţită, 
Curată maica cea viie 

A vieţii din vecie. 
Veseleşte-te curată 
Fecioară mult lăudată !“ 
„Surorilor, ascultați 

Și mie răspuns să-mi daţi! 
Cin'va răsturnă de cât 
Peatra de pe cel mormânt? 
„Oh! şi cât este de mare! 
Oh! şi cum ne 'nspăimântăm ! 
Veniţi cu toţi să vedem !“ 
Ele cu toate s'au dus 

Şi pe înger l-au ajuns. 
Ingerul le-a întrebat: 

„De ce aici aţi intrat? 





Pe cine voi căutaţi? 

După cine întrebaţi 2% 

„Pe Isus cel răstignit, 

Ca să-l găsim, am venit. 

Venim în această vreme, 

Ca să-l ungem cu miresme“, 

— „S'a sculat, nu este-aici, 

Spuneți voi la ucenici, 

Lui Petru şi lui Andreia, 

Ca să meargă 'n Gallileia“. 

Da răspunsul, Magdalena. 

„O Doamne, unde ai pus 

Trupul Domnului Isus 2* 

„Mărire zic cătră tine, 

Nu te atinge de mine, 

Că până acuma eu 

Nu m'am dus la Tatăl meu, 

De plângere încetaţi. 

Vă zic, să vă bucuraţi 

Și spuneţi fraţilor mei, 

Că acolo merg la ei. 

Acolo cum s'a cădeă 

Pe mine mă vor vedea.“ 

Cinstiţi creştini prea iubiţi ! 

Voiţi ca să ne doriţi? 

La dumnia-voastră voim 

Ca să propovăduim, i 

Oh, ce zile luminoase, 

Oh, ce Paşti mari și frumoase! 

Paştile cu bucurie 

Şi cu mare veselie. 

Paştile cu bucurie 

Intru mulţi ani să ne fie! 

La mulţi ani s'aveţi folos 

De "'nvierea lui Christos! 
Ocna-Sibiiului, sărbătorile Invierii, 1909. 

Dr. Tr. Suciu, prof. 


Scrisori pedagogice. 
Colegului George... 
Alături de durere, firea a pus şi mângăerea. 
In jurul rănilor ei, işi petrece mâna lecuitoare, 


Inchizându-le... 
Iubite prietene! Am rămas într'o stare dure- 
roasă cetindu-ti epistola, care e atât de duioasă 


prin cuprinsul care zugrăvește icoana fidelă a | 


stărilor învăţătoreşti din părţile voastre... uitate 


de Dumnezeu. 


Imi scrii, că: școala confesională de peste 
Murăş a fost închisă fără multă osteneală de 
control cinstit, iar învățătorul declarat de propa- 
gator al panromânismului, — şi tras în cercetare 
disciplinară, — altă şcoală grănițerească tot din 
apropierea Murăşului, blând şi răbdător, asemenea 
închisă, iaz agitatorul de dascăl scos cu gendarmii 
din şcoală, iarăş pe niște motive absurde. Și 
frumosul fond grăniţeresc în curând va ajunge 


în mânile statului. aaa | 
Altuia, Inspectorul, făcându-i vizită la 5 zile 


după începerea prelegerilor, i-ar fi găsit in pu- 
pitrul mesei „o ofurisilă gazetă“ şi indată a 
grăbit a-şi folosi dicţionarul de cele mai grosolane 
insulte făcând un raport de totului tot favorabil 
pentru perderea pânei bietului muncitor al nea- 
mului şi patriei. E o întreagă inşiruire de ade- 


văruri crude. NEI i 
Şi sunt răni adânci şi simţite pentru acei 


suferinzi, cari In avântul nobil de a-și îndeplini 
chiemarea, — sunt surpati şi nimiciţi. 

Şi să ne întrebăm: acești martiri ai naţiunii, 
au ei pe cineva stăpâni ocrotitori ? Iubite prietene! 
aproape nu! Căci toți acei grăsuni şi selipitori 
în haine cari înţeleg legile şi stăpânesc fotelurile 
mătăsoase, toţi acei cari s'au ridicat în sfere 
mai tihnite de traiu, toţi cei cu titluri şi ranguri 
înalte, trec nepăsători şi reci pe lângă acel 
apostol blând şi smerit, logodit cu sărăcia şi 
mizeria. Uită cu toţii pe dascălul român care 
le-a deschis ochii sufletului şi i-a îndreptat în 
vieață pe calea cea luminată punându-le în mână 
cea mai bogată comoară... 

Și dacă ar fi în acei pretinşi stăpâni şi o 
licărire de dragoste — ar trebui să se desvoalte 
şi un sentiment de ocrotire. 

Dar 

„Vezi astăzi valul altei vieţi mă poartă 

Și ?nţelepciunea altei lumi mă 'nvaţă“. 

Și la puţini 

„Sufletul şi acum îşi are cuibul 

Acolo sus în satul de sub munte 
Unde şi astăzi zimbeşte împăcată 
Curată cinstea pletelor cărunte!. 

Am zis că dacă mai au dragoste de şcoala 
română, până mai e timp să-şi ocrotească şi 
învățătorii. Căci suntem pe preţipişul căderii 
noastre în stăpânirea altora cari ne vor apără 
mai bine dar ne vor şi folosi după cum lor 
le place. 

Colindând satele româneşti și intervievând 
pe învăţători, constaţi un chaos de neorientare 


şi o rătăcire fenomenală în ale şcolii. Nu că 
doar ar fi lipsa de aptitudine, — căci cei mai 
mulţi sunt preă conștiincioși — dar constela- 


țiunea și starea de transiţie în ce priveşte susţi- 
nerea şcoalelor şi a planului de învăţământ sunt 
cauzele lipsei unui sistem în instrucţiune. Nu mai 
ştiu cari le sunt stăpânii. Toţi dela Epitrop şi 
până la Vlădică, dela Notar până la Ministru. 
Toţi obiecţionează, impun, judecă, critică şi te 
şicanează în fel şi forme. Arătări pentru cântări 
naţionaliste la forurile statului ; arătări din partea 
alor tăi că ești omul lui „Appony“ şi cânt ungu- 
rește, iar satul te plăteşte şi tu pui Emblema 
ungariei pe păreţii mohoriţi ai școalei, cari în 
alte vremi purtau tipul unui „erou naţional“. 

Şi toate aceste „trase-'mpinse* le sufere 
învățătorul dela ori-ce muritor. Nu mai amintesc 
circularele dela cei doi stăpâni puternici a căror 
temelii de domnire se zguduie. Unul vrând să 
stăpânească tot, în pofta-i de stăpânire, iar al 
doilea mai de voie mai de silă, strâns cu lacătul, 
se dă cu mânile legate, vrând a întră pe încetul 
într'o pasivitate de lâncezire care să le asigure 
tihna bătrâneţelor. 

Iar tu dascăle, nu te întrebă ce poziţiune 
ai de a luă în astfel de stări de „forme şi re- 
forme“. Tu veghiază-ţi turma ta fragedă şi sa- 
mănă în inimile celor tineri sămânța din care 
cu timpul să răsară oameni cu energii şi ca- 
ractere. 

Și vecinie 

„In ochii tăi se văd strălucind scânteia 

„Din focu! mare al dragostei de lege 

„Ce prin potopul veacurilor negre 

„Ne-a luminat cărările pribege“. 

Iubite Prietene! Cum am început: Alături 
de durere, firea a pus şi mângăerea. 

Tilişca — Aprilie. Daniil Săroiu. 


Cum s'a petrecut la Paști? 


(Scrisoare din Bucureşti.) 

O coincidenţă curioasă calendaristică a făcut 
ca, anul acesta, creştinii ortodocşi să sărbătorească 
în acelaş timp cu creştinii catolici sfintele săr- 
bători ale paştelui, amintitoare inviere: Mântuito- 
rului Christos. Și, fapt mai curios, evreii continuau 
să prăznuiască în aceleași zile pașştele lor (po- 
menirea sufletelor). Putem spune deci, că, aproape 
intreaga omenire a avut câteva zile de recreare 
şi fizică şi sufletească în acelaş moment, 

+ 


Acestui fapt se datorește fără îndoială ani- 
maţia neobişnuită pe care am constatat-o în zi- 
lele de Paști în cele mai mărginașe cartiere ale 
Capitalei, cartiere atât de puţin cunoscute celor 
obişnuiţi să-şi facă plimbarea zilnică la şosea şi 
pe calea Victoriei, 

In părţile locuite de populaţia curat româ- 
nească, cum e prin Obor, Delea-Veche, Popa 
Nan, Teilor, Dealul Spirei, etc, a predominat 
petrecerea cu oala de vin înainte, cu lăutarul la 
ureche, şi cu masa îmbelșugată, așa cum a apucat 

românul dela bătrâni. Prietenul eră binevenit şi 
intâmpinat voios cu „Christos a înviat!“ şi „La 
mulţi anil“ neică; cioeneau un ou roş, rupeau 
o bucată de cozonac şi închinau în sănătatea 
unuia şi a altuia. Aşa a petrecut românul şi prin 
casa lui şi prin cârciuma vecinului trei după 
amiezi dearândul, ceasurile de dimineaţă între- 
buintându-le pentru slăvirea Domnului în sfânta 
lui casă. 

Că au fost şi unii cari şi-au uitat de sine 
şi au depăşit marginele unei petreceri adevărate, 
dându-se la orgii şi fapte nedemne, au fost, dar 
aceştia şi-au făcut-o cum spune românul „pe 
piele“ şi nu vor uită sau ceasurile petrecute în 
beciul vre-unei circumscripții, sau boala de care 
zace sau, în sfârşit, banul risipit fără folos. 

+ 


Prin cartierele locuite de evrei, prin Dudești, 
prin Văcărești, populațiunea toată erà ieșită pe 
străzi și, ca un furnicar, mergeă dela un capăt la 
altul al străzei. Pe locurile virane, panorame, 
bărci, căişori, în jurul cărora se inghesuiau tot 
soiul de oameni, intrun amestec neobișnuit de 
vorbe, de strigăte; un sgomot asurzitor. 

Caracterele acestea, Dudeștii mai ales, la 
intersecţia cu str. Traian, cu casele joase și 
murdare, îţi făceă impresia unui bâlciu din cele 
nu prea reputate. Ori-cum populaţiunea petrecea 
şi se observă vădit că petrece cu multă mulţu- 
mire sufletească, în cea mai deplină inţeiegere 


şi libertate. 
E] 


Prin toate străzile mărginașe pe unde am 
trecut, în tinda casei sau pe la porţi, femeele și 
fetele, în haine curate, priveau trecătorii, în timp 
ce în mijlocul drumului, nesupăraţi de nimeni, 
copiii gălăgioşi se alergau, sau se jucau în bile. 

= 

Dar în centru? Pe aci lumea atâtde ame- 
stecată a boerilor şi a servitorilor, a negusto- 
rilor şi a funcţionarilor lor, işi făceau drum dea- 
lungul călei Victoriei spre șosea, unde învierea 
primăverei eră mai vădită ca în ori-ce altă parte 
a capitalei. 

Grădinile s'au deschis pe alocuri iar mulţi 
berari şi-au scos mesele în faţa trotoarului. 

Peste tot afacerile au mers de minune şi 
toată lumea, negustori şi consumatori, a rămas 
pe deplin mulţumită. 


Aşa au petrecut bucureștenii Paştile. Acum, 
după trei zile de odihnă, fiecare, cu voie bună, 
şi eu noui forţe, va incepe munca de toate zilele. 

Pb. 


Tribut Pământului. 





Memoriei fiului meu Marius. 

„Să meargă numai decât cineva după doctor. 
I-e rău băiatului...“ Și ferestrele se închiseră 
sguduind între gergevele cristalul geamurilor, per- 
deaua de etamină căzu dintr'amândouă laturile 
iar în odaia din care lumină începeă să moară 
odată cu asfinţitul, văzui pierzându-se o umbră 
costelivă care se iîndreptă, clătinându-se, cu bra- 
tele deschise, spre leagănul băiatului... 

Tocmai mă întorceam acasă; vorbele spuse 
pripit şi apăsat jupânesei, porniseră din deschi- 
zătura ferestrelor crăpate o clipă, ajungându-mi 
deslușit la urechi pe când pășiam în curtea ca- 
selor... O servitoare se prelinse repede pe lângă 
mine, îndreptându-şi din fugă smocul de păr 
lânos, sub barişul zugrăvit cu flori galbene şi roşii. 

Jn sală pașii mei fură simţiţi și cei din casă 
imi ieşiră înainte, de prin toate odăile, din ietacul 
copilului mai ales. Aveau surâsuri poruncite pe 
buze, frunţile încreţite, îmi puneau întrebări fără 
rost, vorbiau fără şir, — cătau cu toţii să se 
arate voioşi, înlăturând vorba despre boala dră- 
guţului.,. 

Dau să desbrac paltonul şi cineva se gră- 
beşte să-mi ajute ca nealtădată, apoi mă simt 








"PARA NOASTRA“ 


atras, împins aproape, spre una din odăile din 
faţă... Mă înconjoară o lume de rude ce foieşte 
în neastâmpăr și porneşte un murmur de vorbe: 
„Ce vreme afurisită ? Ţi-a fost frig ?... Ce babe 
nesuferite!... E baba mea: aşa o să-mi fie de 
ursuz anul întreg... A inceput să fulguiască..,. 
ia te uită... A venit o trupă de actori, o ope- 
retă.... Luăm o lojă cu maioreasa ?.., Ţi-e frig?... 
Vrei un ceaiu?* Abiă prind cuvintele lor şi 
mintea-mi pluteşte întrun haos. 

— „Aţi trimes după doctor?... I-s'a făcut 
rău băiatului? Spuneţi de grabă...“ Și dau să 
ies afară. In dreptul uşii o rudă bătrână îmi 
aţine calea: 

—- „Băiatu ?... nimic... Iaca, o spaimă şi-a 
făcut mă-sa. Băiatu!... Da... tusea măgărească, 
o boală cu leac... toţi copiii trec printr'astea ...“ 

Uşa de ştejar ce dă din pridvor în sală se 
trânteşte la perete, ivărul strivește o fărâmă de 
tencuială: ghicesc pașii doctorului şi glasul lui, 
totdeauna vesel, umple casa... Toţi aleargă să-l 
intimpine, fac cerc în juru-i şi-i şoptesc ceva, în 
pripă... Bătrânul îşi freacă mâinile, mă bate pe 
umeri, mă intreabă de politică, îşi încălzește, în 
treacăt, podurile palmelor roşeate la căminul de 
porțelan şi caută cu ochii odaia... Se oprește 
din mers şi se îndreaptă spre mine, par'că vrea 
să-mi spună ceva, par'că se răsgândeşte — bu- 
zele i-au făcut o mişcare care a pierit. 

Pe urmele lui păşesc picioarele mele, ce-mi 
poartă trupul prins de cutremur, genele-mi cli- 
pesc ca minutarele. 

Sub polog se frământă copilul, între hor- 
bote şi cordeluţe... Ochii lui mă recunose şi 
buzele-i vor să surâdă, mânuţele i-se întind să-mi 
ajungă faţa... Tusea-i clocoteşte între pereţii 
pieptului şubred, ce saltă şi palpită neputincios, 
obrajii i-se aprind de-o undă de sânge, ochii i 
se rotesc în văgăunele ocolite de cearcăne cer- 
nite, mâna i-se aruncă, gura întreagă se asvârle 
în spasmuri, — se înneacă,.. 

Doctorul îl ceată, il pipăe, îi descleștează 
gura, îl mângăe ușurel pe frunte... Pune oche- 
larii, cercetează pe piele, pe trup, şi iar ascultă 
în dreptul plămânilor... Pe lângă leagăn toţi 
stau încremeniţi, nişte clipe chinuitoare ca ale 
osândiţilor... Il intreb: 

— „Ce-are, doctore?“ Şi n'apucă să răs- 
pundă, altcineva i-a luat vorba din gură: 

— „Ce să aibă? Nimic... Boală cu leac...“ 

— „Ce-are, doctore?* şi glasul meu tre- 
mură topindu-se într'un suspin din care simt c'o 
să izbucnească lacrimile... 

— „Ei... ce are?,,, 
Nu vezi... o să treacă“. 

— „Dar de ce, de ce i-se asvârle pleoapele, 
de ce-i tresaltă trupul, de ce i-se cutează buzele 
și i-se increțese obrajii?“ 

— „Ce-ţi este, omule ?.., Nu vezi că... râde 
băiatul 1“ 


Tusea, ce să fie?... 


II 


Dar peste câteva ceasuri vine iar doctorul... 
lar ? 

Trece pe lângă mine şi intră de-adreptul 
la copil. L-au scos dintr'o bae de muştar și-i 
pun vizicători la ceafă. Şi-a adus şi bisturiul. 

— „Creşterea dinţilor... o criză“. Ies afară 
când își deschide trusa pregătindu-se să-i cres- 
teze gingiile. Adăst alături, saud o şoaptă, să 
fur o vorbă, să aflu şi să sufăr, să sufăr!... Nu 
s'aude nimic, nici măcar un suspin, 

Doctorul a ieşit curăţându-și instrumentul, a- 
şezându-l într'o pernuţă de bumbac între cele- 
lalte lanţete din tolbuțta de marochin... Alerg 
spre dânsul nădăjduind o vorbă de îndurare... 
E preocupat, își regulează cuţitele și încuetoarea 
de alamă pocnește înfundat sub apăsarea dege- 
telor lui... Trece dinaintea spălătorului şi-şi freacă 
unghiile cu o perie, îşi spală mâinile clăbucind 
spuma săpunului între degete, a lene, cu ochii 
țintă spre indeletnicirea asta migălitoare, apucă 

peşchirul, se şterge cu băgare de seamă, pune 
peșchirul la loc în cuierul de lemn de ştejar, 
se freacă pe degete ca să şi le usuce mai bine 
şi ochii lui ţintese un punct nehotărit prin gea- 
muri... Trece în odaia mea de lucru cu pașii 
rari, grei, scârţietura cismelor lui răsună prin a- 
dâncul sălilor, este singurul sgomot ce s'aude 
în tot cuprinsul casei; ocolește o mohlă, se rea- 
zămă de un raft cu cărţi, cu capul în palma în- 
tinsă sub bărbie, favoritele lui albe cată acum 
în sus, spre sprâncene şi îi dau altă înfăţişare 
chipului, privește pânza unui portret zugrăvit cu 
uleiu ce adastă, pe un scăunel de mahon, un 
loc în rândul celor din perete... Cugetă şi se 
fereşte de privirea mea... Se apropie de contoarul 
de stejar, își face loc pe jilțul îmbrăcat în piele 
de caiman, se lasă pe droturile ce ţipă sub gre- 


utatea trupului lui, se sprijină pe mânerele săpate 


în chipuri ciudate de pisici sălbatice, citește nu- 
mele unei cârţi, răsfoeşte o revistă, se opreşte... 
Scoate ochelarii dintr'un toculeţ de mucava, îi 
abureşte şi trece cu batista de olandă deasupra 
sticlelor, duce pe după urechi sârma lor de aur, 
îşi despătură carnetul, desprinde o foaie, o aşază, 
atent, pe mapa ce-i stă înainte, apucă condeiul, 
intinde în călămară, încearcă peniţa pe o hârtie 
de alăturea... Mai rămâne câtvă gânditor; apoi 
condeiul porneşte şi aleargă pe hârtie însemnând 
formule ieroglifice... Iscăleşte şi ridică capul, 
inelele stufoase ale părului ce îi ascunde toată 
faţa, au căzut în unde ninse, pe spate... Mă pri- 
veşte acum deadreptul, în albul ochilor la locui 
lor... Pare hotărit... Adăst osânda : mi-am adunat 
toate puterile ca să o infrunt... O secundă, două, 
o minută lungă cât o vecie... Cu două degete 
apucă şi îmi întinde rețeta: 

— „O să se facă bine..* 

Apoi mă priveşte placid... Mă măsoară și 
par'că mi-ar cântări puterile înainte de a lua o 
hotărire... Ce-i va fi spus chipul meu de se co- 


deşte ? 
In sală dă să înbrace paltonul, apoi întoarce 


capul și cată iară spre ușă aceea... Lasă la loc 
in ghiara de bronz, chiotoarea hainei și amândoi 
stăm cu urechile aţintite spre odaia tăcută: par’ 
“am ales un suspin... 

Apucă prin lungul coridorului, se fereşte 
de atingerea ramurilor” unui lămâi ce îi stă în 
cale și apucă ivărul... Il urmez ca un lunatic. 
Dinaintea ușii s'a oprit cu o privire ciudată, spre 
mine : 

— „De ce voeşti să mai intri? De ce nu 
eşti cuminte? 

In privirea mea a cetit răspunsul zi nu mai 
stărue. 

In braţele măsii copilul se sbate, L-au pus 
în leagăn acum şi iar l-a mai cercetat doctorul, 
Braţele lui se svâri mai grozav încă, gura íin- 
treagă i-se bate, buzele, cârmâzii, tresar, pleoa- 
pele clipesc, muşchii toţi i-se contractă și toată 
făptura lui nevinovată e jocul vnor spasmuri 
infricoşate...  Mânile i-se apropie, se ating, de- 
getele se încălcesc, se intind, se rup strângându-se. 

Cu ochii arunce o întrebare poruncitoare 
doctorului... Ma priceput... Lasă copilul, îl 
acoperă şi rostește: 

— „Ei, ce e... Nu înţelegi ?... Se joacă“... 

Hi. 

E noapte... Veghem cu toții şi candela îşi 
tremură flăcăruia plăpândă, se istovește în sfâ- 
râiturile bucăţelelor de iască ce se mistue odată 
cu untdelemnul, sub icoana de lemn de maslin 
a Fecioarei. Copilul s'a liniștit... Chipul lui 
capătă acum albiaţa petalelor de crin, şi adierea 
unor fluturări de polen cerne a catifelare uşoară 
pe obrajii ce i-se înseninează ; braţele şi picioarele 
se moleşesc cu încetul... Il iau din leagăn şi îl 
port pe braţele mele legănându-l... 

— „E mai bine“ — imi- zice cineva pe 
şoptite — „doctoriile i-au priit... o să adoarmă“... 
Pleoapele lui se alipesc greoaie deasupra vede.. 
rilor şi parcă stă să aţipească.., 

Mi l-au luat din braţe şi m'au împins, bini- 
şor, afară: „Du-te de te culcă“! 

Am plecat după doctor... Bătrânul m'a 
văzut şi nici nu m'a întrebat; s'a îmbrăcat şi a 


venit după mine. 
Acasă nu-și mai desbracă paltonul, trece, 


aşa, ca o săgeată, deadreptul la copil şi eu rămân, 


prostit, deoparte. 
In sală florile adorm într'o bae de mirezme 


şi lămâii îşi întind crăcile şi încing ca într'o 
ascunzătoare scaunul pe spatele căruia îmi sprijin 
capul ca de plumb, torcând gânduri peste gânduri, 
înlăturând cu groază pe unul ce-mi fulgeră fără 
greş prin teastă; inima mi-se bate să-mi rupă 
pieptul, picioarele mă părăsesc, mintea mi-se în- 
tunecă, simt vinele umflându-se şi întinzându-se 
pentru a face loc sângelui ce, ca un şarpe de 
foc, lunecă spre inimă... 

Uşa se dă la o parte, prin deschizătura 
largă pornește o cale de lumină scâldând incă- 
perea și spălând pereţii, ivărul a apăsat drotul 
şi a scăpat o plângere ce mia înfiorat... Mă ridic, 
mă târăsc, dau să intru acolo... Mă simt prins 
într'un cerc de fier şi braţele-mi amorţese strânse... 
Un fior imi toghiaţă sângele, un nod mi-se urcă 
pe piept, o ghiară imi înţeapă inima, îmi vine 
să răcnesc ca o fiară, dar un chip de femeie 
se năpustește asupră mi — are în ochi o căută- 
tură păgână ce mă amuţeşte — îmi închide gura 
cu palmele întinse: 


— „Ssst... a adormit... Ce vrei să-i turburi 
somnul“ ? 
IV. 


Crizantemele şi micșunelele se ofilese pe 
scânduri, zambilele și tămâioasele mor pe mese, 
petale desprinse au nins o pulbere parfumată... 
Rotocoale de fum albăstriu, cu colori schimbă- 
toare, „cu ape catifelate... Flori! Micşunele şi 
tămâioase! Mirezmele zambilelor amestecate cu 
fumegarea cădelniţeil! Pantglice. şi mătăsuri! 
Pentru ce? Cine impleteşte o cunună? Ale cui 
sunt mănuncbhiurile de viorele? Cine, dincolo, îşi 
îneacă suspinele şi din ce vis mă trezește ziua 
şi soarele ce a răsărit? 

Ce caută oameni necunoscuţi în casă la 


mine? De ce flamuri de zăbranie aninate pe 
făcliile groase ce-şi tremură luminile palide şi 
picură lacrimi de ceară topită, ce pătează pode- 
lele? De ce preotul și o rugăciune plângătoare 
de coruri jalnice? Şi al cui e chipul de înger 
adormit in mijlocul acestei solemnităţi lugubre 
pe oranistul aurit? 

In descărcarea suferinţei abiă pricep şi mă 
avânt fără minte să-l iau de acolo, să-l incălzese 
pe pieptul meu ce arde ca jeratecul, să-i cresc 
vieaţă din sângele în care inima mea forfoteşte.., 

Dar ochii mi-se împăenjinează, o flacără 
roşie mă orbeşte, urechile îmi ţiună, braţele imi 
cad dealungul trupului, picioarele mi-se taie, 
slăbesc, s'apleacă şi îngenunche, pe când, pe un 
divan, alături zace în nesimţire mama lui şi în 
părul ei blond ca cenuşa soarelui, luceşte roşu, 
ca ua pumn de sânge proaspăt, un trandafir stre- 
curat de o mână nevăzută. 

Preotul îmi întinde mâna, mă ridică, iar 
glasul lui mă dojenește blând: 

— „Nu plânge; nu se plânge după copilul 
dintâi... la, floare trecătoare, tribut pământului... 
Suflet de înger călător... Tacil... Ai uitat? 
Auzi dincolo râsul argintiu al fetitelor... Să nu 
mânii pe Dumnezeu“... Caton Theodorian. 


Cântec... 


Stă zâmbitoare sub răchită 
O casă albă colon vale 
La care-adesea stând din cale 
Imi fiu privirea pironătă. 
Și nu-i vre-o casă mândră, frate, 
Dar mie-o vrajă mi-o *mpresoară — 
Că vezi, en ea o inimioară 
Ce numai pentru mine bate / 
A. Bănăfeanu. 











"PARA NOASTRA: 


ŞTIRI. 


Marile tulburări din Turcia. De cå- 
teva zile Turcia e într'o fierbere grozavă. O nouă 
revoluție militară ia proporții tot mai mari, cãu- 
tând să doboare întregul actual sistem de guvernare 
din împărăția Sultanului. 

După o telegramă sosită din Salonic, situaţia 
ar fi înspăimântătoare: ministrul de justiție se 
spune că ar fi fost ucis; cel de marină, maltratat; 
iar ministrul de răsboiu, făcut prisonier. 

Şi telegrama continuă: In suburbia Pera, ca- 
davrele ucişilor stau cu grămada. Pe alte străzi 
sunt ridicate baricade, unde cei căzuți sunt arun- 
cafi cu sutele, In şirul răsculaților sunt şi foarte 
multe femei înarmate, cari culreeră sbierând prin 
Constantinopol. Soldaţii — continuă telegrama — 
întră în fiecare casă privală, unde apoi ucid pe 
moşnegi, pe tineri, pe femei şi pe copii, torturându-i 
şi jefuindu-i totdeodată. 

Pentruca mai bine să fie informaţi cititorii, 


reproducem aci următoarele : 
© 


Turburările din Constantinopol. De azi di- 
mineaţă populația este stăpânită de o surescitare 
extraordinară. La- Stambul circulă tot felul de 
svonuri groaznice. Se vorbeşte că trupele sau 
împărţit în două tabere şi au schimbat focuri 
între ele. 

Populaţia este cuprinsă de panică. 

Toate prăvăliile din Stambul sunt închise. 

Populaţia din Pera este de asemenea foarte 
surescitată. 





[=] 

Proclamarea votului universal. Comitetul ju- 
nilor turci întitulat „Unire şi progres* din Con- 
stantinopol s'a constituit în partid politic şi a 
fixat ca principiu fundamental: Votul Universal. 


Q 
Anarhia militară din Turcia. Poarta a fost 


inştiințată că ofițerii din vilaetul Cosova au in- 


terzis subofiţerilor şi soldaților pomenirea numelui 
sultanului în rugăciunile de seară. După obiceiu- 
rile turceşti pomenirea sultanului nu se obiş- 
nuește decât după moartea lui. Din măsura luată 
de cătră ofiterii din Cosova se deduce, că dânşii 
caută să răspândească ştirea despre moartea 
sultanului, spre a prepară populaţia pentru marile 
evenimente ce se așteaptă. 

Marele vizir a ordonat valiului dela Cosova 
ca să aresteze pe acei ofiţeri şi să-i trimită la 
Constantinopol spre a fi daţi judecății. 

Oficiul telegrafic din orașul albanez Dibre 
este ocupat de soldaţi. Ei au telegrafat la 
Constantinopol, întrebând dacă sultanul mai este 


în vieaţă. 
[=] 


Soldaţii turci se împușcă între ei. Semnul 
revoltei a fost dat de cătră batalionul din Ana- 
tolia, care a ieşit astăzi din casarmă sub condu- 
cerea studenţilor, cerând restabilirea seriatului 
religios și retragerea actualului guvern. 

Batalionul de vânători din Salonic a fost 
trimis înaintea răsvrătiţilor şi se afirmă că s'au 
tras focuri de ambele părţi. Mulţi soldaţi au căzut. 

Guvernul a ordonat ca întreaga garnizoană 
să se concentreze înaintea parlamentului. 


© 
Grave manifestațiuni la Galata. Corpul ofi- 
ţeresc împreună cu soldaţii au manifestat inaintea 
Parlamentului şi consiliului de miniştri. 
Poporul e turburat. Se aude de ciocniri 


sângeroase. 
o 


Trimiterea ultimelor trupe din garda Alba- 
neză. Azi a fost expedat ultimul batalion din 
garda albaneză ce păzea pe sultan în Ildiz. 

[=] 

Ofiţeri arestaţi de soldaţi. Pare a se fi 
petrecut la Stambul în cursul nopţei serioase 
incidente. Prăvăliile din Galata, şi în parte şi 
cele din Pera sunt închise. Patrulele circulă. 


'Tiparul tipografiei Arhidiecezane în Sibiiu. 

Se svoneşte că soldaţii câtorva casarme ar 
fi surprins pe ofiţerii lor, i-ar fi legat şi apoi s'ar 
fi dus să manifesteze in faţa Camerei şi a Porţek 
ocupând două clădiri. Soldaţii cer aplicarea legei 
Cheriat. 


o 

Armata revoluţionară stăpână pe situaţie. 
Din sursă oficială se anunţă că situaţia este 
foarte critică. Soldaţii răsvrătiţi au ocupat par- 
lamentul. 

Cetăţenii s'au înarmat şi fac cauză comună 
cu soldaţii revoltați. 

Cea mai mare parte a garnizoanei se află 
în plină revoltă. Intre trupele răsvrătite se află 
şi batalionul de vânători din Salonic. 

Ministrul de răsboiu dispune nu mai de 
câteva batalioane şi câteva baterii. 

Şeic-ul-Islam tratează cu soldaţii, cari cer 
între altele şi remanierea cabinetului. 

In ciocnirile, cari au avut loc, au căzut 
mai multe persoane, între care și doi ofiţeri. 

Autorii morali ai revoluţiunei sunt uniunile. 


liberale şi mohamedane. 
o 


Demisia guvernului turc. Se atirmă că gu- 
vernul a demisionat şi că sultanul ar fi însărcinat 
pe Kiamil pașa cu formarea noului cabinet. 

Preşedintele Camerei a adresat o sceri- 
soare Porţei prin care spune că aduce un mare 
serviciu patriei dacă demisionează. 

Marele vizir şi întreg guvernul şi-a dat de- 
misia, care a fost primită de Sultan. 

Se zice că Kiamii sau Said va fi numit 


mare vizir. 
o 


Conspiraţie contra Sultanului. Ziarele anunţă 
din Constantinopol că ministrul de răsboiu este 
în posesiunea unor acte compromiţătoare relativ 
la o conspirație a ofiţerilor, in scop de a se des- 
fiinţă regimul actual. Conspirația e îndreptată şi 
contra sultanului, care urmă să fie detronat şi 
înlocuit. 

Colonelul Riza-bey din Aleppo a fost arestat, 
impreună cu mai mulţi ofițeri albanezi. 

Arestarea a fost ordonată în baza unei 
scrisori compromiţătoare ce fusese trimisă de 
Riza-bey in Albania. 

O asemenea scrisoare a fost trimisă şi unei 
persoane din anturajul Sultanului. 

Încercarea loviturei de stat inspiră temere 
de evenimente foarte grave. 

o . 

Prelegeri poporale. Desp. VII. Hateg al „Aso- 
ciaţiunei pentru lit. rom. şi cult. pop. român“, 
va tineà cu începerea dela 1 Maiu a. c. st. n.0 
serie de prelegeri în următoarele comune: 

1. Subcetate. 2. Rechitova. 3. Măceu. 4. Văl- 
celele-rele. 5. Râu de meri. 6. Clopotiva. 7. Valea- 
Dâlji. 8. Paşteana-mare. 9. Hătegel. 10. Tușştea. 
11. Fărcădinul de sus. 12. Cârneşti. 13; Ostrovul- 
mare. 14. Ocolişul-mare. 15. Vălcelele-bune. 16. 
Ruși. 

Programul este următorul: 1. Viaţa şi faptele 
lui Isus Christos. 2. Despre urmările beţiei. 3. 
Soiurile mai alese de vite şi despre asigurarea lor. 
4. Despre folosul reuniunilor de consum, 5. Despre 
legea comunală, silvanală şi legea polițială de 
câmp. 6. Despre altoirea pomilor. 7. Despre să- 
direa viilor. 8. Despre testamente şi contracte. 
9. Asigurarea caselor. 10, Despre valorizarea poa- 
melor. 11. Despre folosul tovărăşiilor. 

Ceice voiesc a tineà vre-o prelegere din 
programul aici amintit, sunt rugati a se însinuă 
la domnul director pănă la 20 Aprilie st. n., 
indicând obiectul şi timpul, când voiesc a ţineă 


relegere. | 
i Din şedinţa comitetului cercual, ținută la 24 


Ianuarie a. c. 

